ซื้อดีลวงในไว้ค่ะ เพราะเคยทานแล้วชอบ พอมีมาขาย ก็ซื้ออีก เพื่อลองเมนูที่ยังไม่เคยลองบ้างค่ะ

ร้านอยู่เส้นสีลม ในซอยถนนปั้น พอเข้ามาเจอตรอกแรกทางขวามือ ก็เลี้ยวขวาเข้ามา จะเจอร้านทางซ้ายมือค่ะ

ดีลที่ซื้อจะมี สลัด สปาเก็ตตี้ และเครื่องดื่มค่ะ

- Tuna Salad 170 บาท สลัดทูน่า ผักสดกรุบกรอยอร่อย ทูน่าให้มาเยอะดี มีมะเขือเทศเพิ่มความสดชื่น สุขภาพดีและอร่อยค่ะ

- Linguine Chilli Clams 240 บาท สปาเก็ตตี้เส้นแบน ลวกมาพอดี เส้นไม่เละ มีความหนุบ ซอสจะออกเผ็ดนิดๆหวานหน่อยๆ ก็เข้มข้นอร่อยดีค่ะ มีหอยตลับเพิ่มความชุ่มฉ่ำ และเบคอนเค็มๆมันๆ จานนี้ถูกใจค่ะ

- Spaghetti Carbonara 220 บาท สปาเก็ตตี้ลวกพอดีไม่เละไป ซอสคาโบนาร่าเข้มข้นอร่อย มีเบคอนเค็มๆมันๆทำให้จานนี้ไม่เลี่ยนไปค่ะ มีไข่ออนเซ็นโปะมาด้านบน ไหลเยิ้มเพิ่มความอร่อยจานนี้ได้ดีเลยค่ะ อร่อยแนวซอสครีมๆค่ะ แต่ถ้าเพิ่มพริกไทยอีกนิดน่าจะทำให้รสเข้มขึ้นค่ะ

- Red Sala Milk คล้ายๆทานนมเย็น แต่มีกลิ่นสละจางๆพอให้รู้สึกเบาๆ นิดเกินไปหน่อย แต่โดยรวมก็ชอบนะ เพราะชอบทานนมเย็นอยู่แล้ว ซึ่งร้านทำได้ไม่หวานไปดีค่ะ

ระหว่างรออาหารเพลินๆก็สามารถมาช้อปแว่นตาได้ค่ะ ที่ร้านมีจำหน่ายหลายสไตล์เลยค่ะ

ร้านบรรยากาศสีขาวสบายตา นั่งได้เรื่อยๆดี การบริการก็ดี โดยรวมประทับใจร้านนี้ค่ะ